b'\n_START_ARTICLE_\nSekolah Menengah Kebangsaan Tan Sri Haji Abdul Aziz Tapa\n_START_SECTION_\nSejarah sekolah\n_START_PARAGRAPH_\nSekolah Menengah Kebangsaan Tan Sri Haji Abdul Aziz Tapa (SMAAT) bermula pada tahun 1964 dengan nama "Jasin Lower Secondary Continution School". Pada masa itu ia tidak mempunyai bangunan sendiri dan terpaksa menumpang di SJK (C) Yu Hsein dan Sekolah Kebangsaan Jasin. Pelajar printisnya pada ketika itu berjumlah 154 orang._NEWLINE_Bangunan SMK Tan Sri Haji Abdul Aziz Tapa siap dibina pada tahun 1966 dan telah dirasmikan pada 1 Oktober 1967 oleh Yang Berhormat En Khair Johari Menteri Pendidikan ketika itu. Pengetua sekolah yang pertama ialah mendiang En I.Chinniah._NEWLINE_Pada tahun 1966 terdapat tiga blok bangunan dua tingkat dan sebuah kantin. Pada tahun 1977 sebuah lagi bangunan setingkat dibina. Ia memuatkan dua buah makmal sains. Sebuah surau juga telah dapat dibina dengan kerjasama pihak PIBG. Pada tahun 1996 pula satu lagi bangunan baru 3 tingkat, sebuah dewan serbaguna yang besar dan bengkel Kemahiran Manipulatif telah siap dibina. Dengan adanya kemudahan ini masalah penempatan kelas telah dapat di atasi. Bangunan baru tersebut kini menempatkan bilik komputer, perpustakaan, bilik sumber dan bilik gerakan._NEWLINE_Pada tahun 2002, kerja kerja bagi pembinaan sebuah makmal komputer telah bermula dan beroperasi sejak tahun 2005. Makmal ini memudahkan proses pembelajaran ICT dan juga membantu pelajar melayari Internet. Sekolah ini juga mempunyai Kelas Pendidikan Khas bagi pelajar istimewa._NEWLINE_Pada tahun 2005, bengkel MPV telah dibina dan kini pelajar tingkatan 4 dan 5 berpeluang mengikuti kursus menghasilkan makanan ringan. Mulai tahun 2008, pelajar SMK Tan Sri Haji Abdul Aziz Tapa juga telah berpeluang mengikuti pelajaran Pendawaian Domestik yang telah diperkenalkan sebagai mata pelajaran elektif bagi pelajar tingktan 4._NEWLINE_Pada tahun 2015, mata pelajaran MPV yang bersifat teknikal telah diwujudkan dengan nama Pendawaian Domestik, dengan persediaan 2 orang tenaga pengajar yang profesional serta berkemahiran tinggi. Murid pertama keluaran sekolah ini sekarang berada di tingkatan 5. Murid keluaran pertama mata pelajaran ini bukan sahaja dibekalkan dengan kemahiran malahan pihak Kementerian Pendidikan Malaysia membekalkan juga mata pelajaran khas yang dikenali sebagai (MPAK) atau mata pelajaran aliran kemahiran._NEWLINE_Kemudahan permainan pula terdiri daripada sebuah gelanggang aneka permainan. SMK Tan Sri Haji Abdul Aziz Tapa masih belum mempunyai padang sekolah dan terpaksa berkongsi dengan Sekolah Menengah Kebangsaan Tun Perak. Walau bagaimanapun, dengan terdirinya sebuah dewan yang besar, SMK Tan Sri Haji Abdul Aziz Tapa kini mampu menyediakan kemudahan untuk pelajarnya bermain badminton dan menjalankan pelbagai aneka aktiviti yang dianjurkan oleh pihak sekolah.\n_START_SECTION_\nLagu rasmi sekolah\n_START_PARAGRAPH_\nSekolah Menengah Abdul Aziz Tapa_NEWLINE_Dihati terSMAAT sentiasa_NEWLINE_Kami pelajar berbilang bangsa_NEWLINE_Jadi harapan nusa tercinta_NEWLINE_Kami pelajar bercita-cita tinggi_NEWLINE_Rukun sekolah kami patuhi_NEWLINE_Kami berikrar dan berjanji_NEWLINE_Berdisiplin dan dedikasi_NEWLINE_Nama baik mu dipelihara_NEWLINE_Agar harum di sepanjang masa\n_START_SECTION_\nVisi dan misi sekolah\n_START_PARAGRAPH_\nVisi:_NEWLINE_Sekolah Menengah Kebangsaan Tan Sri Haji Abdul Aziz Tapa menjadi sebuah sekolah cemerlang ke arah pendidikan berkualiti menjelang tahun 2015._NEWLINE_Misi:_NEWLINE_Untuk memberi pendidikan yang terbaik kepada semua pelajar supaya cemerlang dalam bidang Kurikulum dan Kokurikulum serta membentuk peribadi pelajar-pelajar agar berakhlak mulia, berdisiplin, berhemah tinggi dan mampu menghadapi sebarang cabaran berteraskan kepatuhan kepada Tuhan dan Prinsip-prinsip Rukun Negara.\n_START_SECTION_\nPersekitaran\n_START_PARAGRAPH_\n1. SURAU SMAAT_NEWLINE_2. DEWAN SMAAT_NEWLINE_3. BANGUNAN SMAAT_NEWLINE_4. MAKMAL KOMPUTER\n_START_SECTION_\nGaleri Warisan\n_START_PARAGRAPH_\nGaleri warisan SMAAT masih lagi dalam pengumpulan maklumat. Namun begitu, pihak pentadbir bersama-sama guru sedang giat mengumpul bahan supaya ianya dapat ditempatkan di ruang sebenar.\n_START_SECTION_\nProgram Sepanjang 2017\n_START_PARAGRAPH_\nPEPERIKSAAN SPM & PT3 2017\n_START_SECTION_\nBulan Kebangsaan/Kemerdekaan 2017\n_START_PARAGRAPH_\nPelancaran bulan Kemerdekaan di SMAAT ---->\n_START_SECTION_\nAlamat surat menyurat\n_START_PARAGRAPH_\nSekolah Menengah Kebangsaan Tan Sri Haji Abdul Aziz Tapa_NEWLINE_Jalan Bunga Tanjung, 77000_NEWLINE_Jasin, Melaka\n_START_SECTION_\nInformasi ICT\n_START_PARAGRAPH_\nAlamat e-mel: meb1065@moe.gov.my'